
ΠΕΡΙΕΧΟΜΕΝΑ 


ΠΟΛΕΟΔΟΜΙΑ 

ΑΠΟΦΑΣΕΙΣ 

Χαρακτηρισμός ως διατηρητέου του κτιρίου, που βρίσκεται εντός 
του ρυμοτομικού σχεδίου Άμφισσας (Ν. Φωκίδας) και καθορι¬ 
σμός ειδικών όρων και περιορισμών δόμησης αυτού . 1 

Καθορισμός ορίων, όρων και περιορισμών δόμησης των οικισμών 
Μήλου - Τρυπητής - Τριοβάσαλου - Πέραν Τριοβάσαλου ν. Μή¬ 
λου Ν. Κυκλάδων και χαρακτηρισμός αυτών ... 2 

Καθορισμός ορίων, όρων και περιορισμών δόμησης οικισμού Κού¬ 
μαρου ν. ΤΗΝΟΥ Ν, Κυκλάδων και χαρακτηρισμός αυτού . 3 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 7822/1057 (1) 

Χαρακτηρισμός ως διατηρητέου του κτιρίου, που βρίσκεται εντός του 
ρυμοτομικού σχεδίου Άμφισσας (Ν. Φωκίδας) και καθορισμός ειδι¬ 
κών όρων και περιορισμών δόμησης αυτού, 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 1577/1985 
«Γενικός Οικοδομικός Κανονισμός» (Α’ 210), όπως τροποποιήθηκαν με 
το άρθρο 1 (παρ. 1 και 2) του Ν. 1772/1988 «Τροποποίηση διατάξεων 
του Ν. 1577/1986 «ΓΟΚ» και άλλες σχετικές διατάξεις» (Α 91). 

2. Την από 7.11.1991 αιτιολογική έκθεση της δ/νσης Πολεοδομι- 
κού Σχεδιασμού, τμήμα Παραδοσιακών Οικισμών, 

3. Τις από 23.12.1991 (αριθ. πρωτ. 105378/14084/27.12.91) 
αντιρρήσεις του Λεωνίδα Γιδογιάννου, για τον χαρακτηρισμό ως διατη¬ 
ρητέου του κτιρίου. 


4. Την από 16.1.1992 Εισήγηση της Δ/νσης Πολεοδομικού ΐ!χε- 
διασμού Τμήμα Παραδοσιακών Οικισμών επί των παραπάνω «αντιρρή¬ 
σεων, αποφασίζουμε: 

1. Χαρακτηρίζεται ως διατηρητέο το κτίριο που βρίσκεται εντός του 
ρυμοτομικού σχεδίου του δήμου Άμφισσας, στο Ο.Τ. 127,· επί της πλα¬ 
τείας Ησαία Επισκόπου Σαλώνων και στην συμβολή των οδών Ανδρού- 
τσου και Εθνικής Αντιστάσεως, φερόμενο ως ιδιοκτησία Λεωνίδα Γιδό- 
γιαννου, και σήμερα Αθανασίου Λεωνίδα Γιδόγιαννου όπως φαίνεται με 
μαύρη διαγράμμιση στο σχετικό πρωτότυπο διάγραμμα σε κλίμακα 
1:1000 που θεωρήθηκε από τον Προϊστάμενο της Δ/νσης Τοπογραφι¬ 
κών Εφαρμογών με την 7822/1992 πράξη του και που αντίτυπό του 
σε φωτοσμίκρυνση δημοσιεύεται με την παρούσα απόφαση. 

2. Στο χαρακτηριζόμενο ως διατηρητέο κτίριο απαγορεύεται κάθε 
αφαίρεση, αλλοίωση ή καταστροφή των επί μέρους αρχιτεκτονικών και 
διακοσμητικών στοιχείων του και επιβάλλεται η αποκατάσταση της επί 
της πλατείας όψεως του ισογείου του. 

3. Επιτρέπεται η επισκευή, ο εκσυγχρονισμός των εγκαταστάσεων, η 
ενίσχυση του φέροντα οργανισμού, η εσωτερική διοιρρύθμιση καθώς και 
επεμβάσεις για λόγους στατικούς ή λειτουργικούς, εφόσον δεν «χλλοιώ- 
νεται ο αρχιτεκτονικός χαροικτήρ«*ς του διατηρητέου κτιρίου. 

4. Απαγορεύεται η τοποθέτηση φωτεινών ή μη επιγραφών και δια¬ 
φημίσεων στο χαρακτηριζόμενο ως διατηρητέο κτίριο. Επιτρέπεται 
μόνο η τοποθέτηση επιγραφών περιορισμένων διαστάσεων που πληρο¬ 
φορούν για.την χρήση των χώρων του κτιρίου ύστερα από έγκριση της 
Επιτροπής Πολεοδομικού και Αρχιτεκτονικού Ελέγχου (ΕΠΑΕ). 

5. Για οποιαδήποτε εργασία στο εξωτερικό και εσωτερικό του διατη¬ 
ρητέου κτιρίου απαιτείται η έγκριση της αρμόδιας Επιτροπής Πολεοδο- 
μικού και Αρχιτεκτονικού Ελέγχου (ΕΠΑΕ). 

6. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση «χυτή να δημοσιευθεί στην Εφημερίδα της Κυβερνήσεως 
Αθήνα, 17 Φεβρουάριου 1992 

ο ΥΠΟΥΡΓΟΙ 

ΑΧΙΛΛΕΑΣ ΚΑΡΑΜΑΝΛΗΣ 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. ΤΠ οικ. 497 (2) 

. Καθορισμός ορίων, όρων και περιορισμών δόμησης των οικισμών Μή¬ 
λου - Τρυπητής - Τριοβάσαλου - Πέραν Τριοβάσαλου ν. Μήλου Ν. 

Κυκλάδων και χαρακτηρισμός αυτών. 

Η ΝΟΜΑΡΧΗΣ ΚΥΚΛΑΔΩΝ 

Έχοντας υπόψη: 

1) Τις διατάξεις του από 24.4.85 Π.Δ/τος ΦΕΚ 181Δ «Καθορισμός 
ορίων οικισμών της χώρας μέχρι 2000 κατοίκων, κατηγορία αυτών και 
καθορισμός όρων και περιορισμών δόμησής τους» όπως αυτό τροποποι¬ 
ήθηκε με το από 14.2.87 Π.Δ. 133Δ και το από 25.4.89 Π.Δ. ΦΕΚ 
293Δ. 

2) Το Ν 1577/85 ΦΕΚ 210Α. 

3) Τις διατάξεις του από 11.5.89 Π.Δ/τος ΦΕΚ 345 Δ/2.6.89 
«Περί καθορισμού ειδικών όρων και περιορισμών δόμησης» των οικοπέ¬ 
δων των οικισμών του Ν. Κυκλάδων που έχουν χαρακτηρισθεί παραδο¬ 
σιακοί με το από 19.10.78 Π.Δ. ΦΕΚ 594Δ. 

4) Τις διατάξεις του από 17.6.88 Π.Δ/τος ΦΕΚ 504Δ/14.7.88 
«Χαρακτηρισμός οικισμών του Ν. Κυκλάδων ως παραδοσιακών και κα¬ 
θορισμός όρων και περιορισμών δόμησης αυτών». 

5) Τις προτάσεις των ιδιωτών μελετητών μηχανικών στους οποίους 
ανατέθηκε σχετική μελέτη στα πλαίσια του προγράμματος Ε.Π.Α. 

6) Τα δελτία αρχιτεκτονικής αναγνώρισης των οικισμών που συ¬ 
μπληρώθηκαν από τους προαναφερόμενους μελετητές κατά τις υποδεί¬ 
ξεις των σχετικών προδιαγραφών του Υ.Χ.Ο.Π. 

7) Τα πληθυσμιακά στοιχεία της τελευταίας απογραφής του κράτους 
της Ε.Σ.Υ.Ε. 

8) Την υπ’ αρ. 48/91 απόφαση του Δημοτικού Συμβουλίου Δ. Μή¬ 
λου. ζ- 

9) Την υπ’ αρ. 91/91 πράξη γνωμοδότησης του Σ.Χ.Ο.Π. του Νο¬ 
μού, της από 16.12.91 συνεδρίασής του. 

10) Την υπ’ αρ. ΤΠΠΟ/Αρχ/Α1/Φ21/26587/1239/25.6.90 
Απόφαση του Υπουργού Πολιτισμού «Περί καθορισμού ζωνών προστα- 
σίας αρχαιολογικών χώρων και Βυζαντινών μνημείων ν. Μήλου». 

11) Τις ενστάσεις των ενδιαφερομένων, αποφασίζουμε: 

1) Καθορίζουμε τα όρια των οικισμών Μήλου - Τρυπητής - Τριοβά¬ 
σαλου - Πέραν Τριοβάσαλου ν. Μήλου όπως αυτά φαίνονται στο συνο¬ 
δευτικό Τοπογραφικό Διάγραμμα της παρούσας απόφασης με κλίμακα 
1:2000, που αποτελεί αναπόσπαστο μέρος της απόφασης αυτής και συ- 
ντάχθηκε βάσει στοιχείων μελετών και επί τόπου ελέγχου. 

2) Κατηγορία οικισμών: 


— Μήλος: Ο οικισμός αναπτύσσεται σε δύο (2) κεντρικούς οικισμούς 
(Πλάκα - Πλάκες) και δύο (2) θύλακες. 

Αξιόλογος - Στάσιμος - Μεσαίος - Συνεκτικός. 

- Τρυπητή: Ο οικισμός αναπτύσσεται σε ένα 0 κεντρικό οικισμό και 
ένα (1) θύλακα. 

Αξιόλογος - Στάσιμος - Μεσαίος - Συνεκτικός. 

- Τριοβάσαλος: Ο οικισμός αναπτύσσεται σε ένα (1) κεντρικό οικισμό 
και δύο (2) θύλακες. 

Αξιόλογος - Στάσιμος - Μεσαίος - Συνεκτικός. 

- Πέραν Τριοβάσαλος: Αξιόλογος - Στάσιμος - Μεσαίος - Συνεκτι¬ 
κός. 

3) Όροι και Περιορισμοί Δόμησης. 

- Για τον οικισμό Μήλος ισχύουν αυτοί που προβλέπονται από το 
Π.Δ. 11.5.89 ΦΕΚ 345Δ. 

- Για τον οικισμό Τρυπητή ισχύουν αυτοί που προβλέπονται από το 
Π.Δ. 17.6.88 ΦΕΚ 504Δ. 

- Για τους οικισμούς Τριοβάσαλος και Πέραν Τριοβάσαλος καθορί¬ 
ζονται όροι και περιορισμοί δόμησης αυτοί που προβλέπονται από το 
Π.Δ. 17.6.88 ΦΕΚ 504Δ. 

α) Πριν από οποιαδήποτε κατάτμηση οικοπέδων εντός των ορίων 
των οικισμών θα πρέπει να θεωρείται το σχετικό Τ.Δ. από το ΤΠ-ΠΕ Ν. 
Κυκλάδων ώστε να εξασφαλίζεται η συνέχεια των υπαρχόντων κοινο¬ 
χρήστων χώρων σύμφωνα με τα οριζόμενα στις διατάξεις του άρθρου 6 
του από 24.4.85 Π.Δ/τος λαμβάνοντας υπόψη και την υπ’ αρ. 
191/87 γνωμοδότηση της Νομικής Δ/νσης του ΥΠΕΧΩΔΕ που έγινε 
αποδεκτή με το υπ’ αρ. 28839/14811/1533/7.8.87 έγγραφο του 
Υπουργού ΠΕΧΩΔΕ. 

β) Να εξασφαλίζεται οπωσδήποτε η συνέχεια των υφισταμένων εγκε¬ 
κριμένων δρόμων του οικισμού. 

Κατά τα λοιπά ισχύουν τα οριζόμενα στο Π.Δ. της 24.4.85 ΦΕΚ 
181Δ όπως αυτό τροποποιήθηκε. 

4) Η παρούσα απόφαση να δημοσιευθεί στην Εφημερίδα της Κυβέρ- 
νησης και η ισχύς της αρχίζει από την δημοσίευση. Μετά την δημο¬ 
σίευση ακριβές αντίγραφο του πρωτοτύπου σχεδιαγράμματος που συνο¬ 
δεύει την παρούσα απόφαση οριοθέτησης του οικισμού σε κλίμακα 
1:2000 να αναρτηθεί για 15 ημέρες στις προθήκες του ΤΠ-ΠΕ Ν. Κυ¬ 
κλάδων για να λάβουν γνώση οι ενδιαφερόμενοι. 

Ερμούπολη, 6 Φεβρουάριου 1992 
Η Νομάρχης 

ΑΙΚΑΤΕΡΙΝΗ ΓΙΑΒΑΣΗ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. Τ.Π. οιχ 499 (3) 

Καθορισμός ορίων, όρων και περιορισμών δόμησης οικισμού Κούμαρου 
ν. ΤΗΝΟΥ Ν. Κυκλάδων και χαρακτηρισμός αυτού. 

Η ΝΟΜΑΡΧΗΣ ΚΥΚΛΑΔΩΝ 
Έχοντας υπόψη: 

1) Τις διατάξεις του από 24.4.85 Π.Δ/τος ΦΕΚ 181 Δ’ «Καθορι¬ 
σμός ορίων οικισμών της χώρας μέχρι 2000 κατ., κατηγορία αυτών 
και καθορισμός όρων και περιορισμών δόμησής τους» όπως αυτό τροπο¬ 
ποιήθηκε με το από 14.2.87 Π.Δ. ΦΕΚ 133Δ και το από 25.4.89 
Π.Δ. ΦΕΚ 293Δ. 

2) Το Ν. 1577/85 ΦΕΚ 210Α. 

3) Τις διατάξεις του από 11.5.89 Π.Δ/τος ΦΕΚ 504Δ 14.7.88 
«Περί καθορισμού ειδικών όρων και περιορισμών δόμησης των οικοπέ¬ 
δων των οικισμών του Ν. Κυκλάδων που έχουν χαρακτηρισθεί παραδο¬ 
σιακοί με το από 19.10.78 Π.Δ.» (ΦΕΚ 594Δ). 

4) Τις προτάσεις των ιδιωτών μελετητών μηχανικών στους οποίους 
ανατέθηκε σχετική μελέτη στα πλαίσια του προγράμματος των ανοι¬ 
χτών πόλεων που αφορούν στον ορισμό των ορίων του υπόψη οικισμού. 

5) Τα δελτία αρχιτεκτονικής αναγνώρισης των οικισμών που συ¬ 
μπληρώθηκαν από τους προαναφερόμενους μελετητές κατά τις υποδεί¬ 
ξεις των σχετικών προδιαγραφών του Υ.Χ.Ο.Π. 

6) Τα πληθυσμιακά στοιχεία της τελευταίας απογραφής του Κράτους 
της Ε.Σ.Υ.Ε. 

7) Την υπ’ αριθ. 4/91 Απόφαση του Κοινοτικού Συμβουλίου. 

8) Τις υπ’ αριθ. 33/91 και 70/91 πράξεις γνωμοδότησης του 
ΣΧΟΠ του Νομού της από 10.6.91/6ης και 26.9.91 /11ης συνεδρία¬ 
σης αντίστοιχα, αποφασίζουμε: 

1) Κατατάσσουμε τον οικισμό στην κατηγορία: Αξιόλογος - στάσιμος 
- μικρός - συνεκτικός. 

2) Καθορίζουμε το όριο του οικισμού όπως αυτό φαίνεται στη συνο¬ 


δευτική αεροφωτογραφία της παρούσας απόφασης με κλίμακα 1:2000' 
περ? που αποτελεί αναπόσπαστο μέρος της απόφασης αυτής και συντά¬ 
χθηκε βάσει στοιχείων μελετών και επί τόπου ελέγχου. 

3) Καθορίζουμε τους ακόλουθους ειδικούς όρους και περιορισμούς 
δόμησης: 

Όροι Δόμησης: 

Ισχύουν αυτοί που προβλέπονται από το Π.Δ. 17.6.88 ΦΕΚ 504Δ/ 
1988. 

α) Πριν από οποιαδήποτε κατάτμηση οικοπέδων εντός των ορίων του 
οικισμού θα πρέπει να θεωρείται το σχετικό τοπογραφικό διάγραμμα 
από το ΤΠ-ΠΕ της Νομαρχίας ώστε να εξασφαλίζεται η συνέχεια των 
υπαρχόντων κοινόχρηστων χώρων σύμφωνα με τα οριζόμενα στις δια¬ 
τάξεις του άρθρου 6 του από 25.4.89 Π.Δ/τος ΦΕΚ 293Δ/89 λαμβά- 
νοντας υπόψη και την υπ’ αριθ. 191/87 γνωμοδότηση της Νομικής Δ/ 
νσης του ΥΠΕΧΩΔΕ που έγινε αποδεκτή με το υπ’ αρ. 28.839/4811/ 
1533/7.8.87 έγγραφο του Υπουργού ΠΕΧΩΔΕ. 

β) Να εξασφαλίζεται οπωσδήποτε η συνέχεια των υφισταμένων εγκε¬ 
κριμένων δρόμων του οικισμού. Κατά τα λοιπά ισχύουν τα οριζόμενα 
στο Π.Δ. της 24.4.85 ΦΕΚ 181 Δ, όπως αυτό τροποποιήθηκε. 

4) Η παρούσα απόφαση να δημοσιευτεί στην Εφημερίδα της Κυβέρ¬ 
νησης και η ισχύς της αρχίζει από τη δημοσίευση. 

Μετά τη δημοσίευση ακριβές αντίγραφο του πρωτοτύπου σχεδια¬ 
γράμματος που συνοδεύει την παρούσα απόφαση οριοθέτησης του οικι¬ 
σμού σε κλίμακα 1:2000 περίπου, να αναρτηθεί για 15 ημέρες στις 
προθήκες του ΤΠ-ΠΕ Ν. Κυκλάδων για να λάβουν γνώση οι ενδιαφερό¬ 
μενοι. 

Ερμούπολη, 6 Φεβρουάριου 1992 
Η Νομάρχης 

ΑΙΚΑΤΕΡΙΝΗ ΓΙΑΒΑΣΗ 




ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




